বানিয়াচং প্রতিনিধি ॥ বানিয়াচংয়ে কৃষকলীগের ৪২তম প্রতিষ্ঠাবার্ষিকীর আলোচনা সভায় প্রধান অতিথির বক্তৃতায় আওয়ামীলীগ সভাপতি মুক্তিযোদ্ধা আমীর হুসেন মাষ্টার বলেছেন, যে সোনার বাংলা গড়ার উদ্দেশ্যে জাতির পিতা বঙ্গবন্ধু শেখ মুজিবুর রহমান ৪১ বছর পূর্বে কৃষকলীগ প্রতিষ্ঠা করেছিলেন তা বাস্তবায়নে জননেত্রী শেখ হাসিনার সরকার কাজ করছে। কিন্তু সরকারের বিরুদ্ধে জামায়াত-বিএনপিসহ স্বাধীনতা বিরোধী প্রতিক্রিয়াশীল শক্তি প্রতিনিয়ত ষড়যন্ত্রে লিপ্ত রয়েছে। প্রতিটি নেতা-কর্মী ত্যাগের মাধ্যমে বানিয়াচং উপজেলায় কৃষকলীগকে শক্তিশালী করে সরকার বিরোধী যেকোন ষড়যন্ত্রের বিরুদ্ধে প্রতিরোধ গড়ে তুলতে হবে। গতকাল শনিবার বিকেলে সংগঠনের অস্থায়ী কার্যালয়ে উপজেলা কৃষকলীগের আহবায়ক প্রিয়তোষ রঞ্জন দেবের সভাপতিত্বে ও সিনিয়র যুগ্ম আহবায়ক মিজানুর রহমানের পরিচালনায় অনুষ্ঠিত সভায় তিনি উপরোক্ত বক্তব্য রাখেন। সভায় বিশেষ অতিথির বক্তব্য রাখেন উপজেলা আওয়ামীলীগের সাংগঠনিক সম্পাদক ...